Komisijas paziņojums Eiropas Parlamentam atbilstīgi EK Līguma 251. panta 2. punkta otrajai daļai par Padomes pieņemto kopējo nostāju attiecībā uz Eiropas Parlamenta un Padomes lēmuma pieņemšanu par īpašas programmas „Civiltiesības” izveidi 2007.-2013. gadam vispārīgās 2007.-2013. gada programmas „Pamattiesības un tiesiskums” ietvaros /* COM/2007/0348 galīgā redakcija - COD 2005/0040 */





[pic] | EIROPAS KOPIENU KOMISIJA | Briselē, 19.6.2007 COM(2007) 348 galīgā redakcija 2005/0040 (COD) KOMISIJAS PAZIŅOJUMS EIROPAS PARLAMENTAM atbilstīgi EK Līguma 251. panta 2. punkta otrajai daļai par Padomes pieņemto kopējo nostāju attiecībā uz Eiropas Parlamenta un Padomes lēmuma pieņemšanu par īpašas programmas „Civiltiesības” izveidi 2007.-2013. gadam vispārīgās 2007.-2013. gada programmas „Pamattiesības un tiesiskums” ietvaros 2005/0040 (COD) KOMISIJAS PAZIŅOJUMS EIROPAS PARLAMENTAM atbilstīgi EK Līguma 251. panta 2. punkta otrajai daļai par Padomes pieņemto kopējo nostāju attiecībā uz Eiropas Parlamenta un Padomes lēmuma pieņemšanu par īpašas programmas „Civiltiesības” izveidi 2007.-2013. gadam vispārīgās 2007.-2013. gada programmas „Pamattiesības un tiesiskums” ietvaros 1. PRIEKŠVĒSTURE Datums, kad priekšlikumu nosūta EP un Padomei (dokuments COM([2005])[122] galīgā redakcija – [2005]/[040]COD) | 2005. gada 11. aprīlis | Eiropas Ekonomikas un sociālo lietu komitejas atzinuma datums | 2006. gada 19. janvāris | Eiropas Parlamenta atzinuma datums, pirmais lasījums | 2006. gada 14. decembris | Kopējās nostājas pieņemšanas datums | 2007. gada 12. jūnijs | 2. KOMISIJAS PRIEKŠLIKUMA MĒRĶIS „Civiltiesības” ir finansēšanas programma ar šādiem mērķiem: a) veicināt tiesu iestāžu sadarbību, lai dotu ieguldījumu patiesas Eiropas tiesiskuma telpas izveidē civillietās, kas balstīta uz savstarpēju atzīšanu un savstarpēju uzticēšanos; b) veicināt to šķēršļu likvidēšanu, kas traucē dalībvalstīs pienācīgi veikt pārrobežu civilo tiesvedību; c) uzlabot personu un uzņēmumu ikdienas dzīvi, dodot tiem iespēju aizstāvēt savas tiesības visā Eiropas Savienībā, proti, veicinot tiesu pieejamību; d) sekmēt saziņu, informācijas apmaiņu un tīklojumu starp tiesu un administratīvajām iestādēm un juridisko profesiju pārstāvjiem, jo īpaši veicinot tiesiskās apmācības pasākumus, lai uzlabotu savstarpējo sapratni šo iestāžu un profesiju pārstāvju starpā. 3. KOMENTĀRI PAR KOPĒJO NOSTĀJU Padomes kopējā nostājā ir saglabāti Komisijas sākotnējā priekšlikuma galvenie elementi un ir iestrādāti galvenie grozījumi, ko pirmajā lasījumā pieņēmis Eiropas Parlaments. Galvenās atšķirības starp kopējo nostāju un Komisijas sākotnējo priekšlikumu ir šādas. - 4. panta b) punkts. Īpaša projekta priekšlikums varēs pretendēt uz finansējumu, ja tajā būs iesaistītas vismaz 2 dalībvalstis vai 1 dalībvalsts un pievienošanās valsts vai kandidātvalsts (nevis 3 dalībvalstis, kā bija noteikts Komisijas priekšlikumā). - 4. panta d) punkts. Darbības dotācijas, kas attiecībā uz visu periodu piešķirtas Eiropas Savienības Augstāko tiesu priekšsēdētāju tīklam un Eiropas Tiesu iestāžu padomju tīklam. - 7. pants. Piekļuve programmai tiek atļauta starptautiskām organizācijām. - 10. pants. Komitoloģija. Tiek ieviests divu komiteju princips (vadības komiteja gada darba programmas pieņemšanai un konsultatīvā komiteja citiem jautājumiem). Padomes kopīgā nostāja ir balstīta uz kompromisu starp Eiropas Parlamentu, Padomi un Komisiju. Šis kompromiss attiecas uz visu dokumentu kopā, izņemot komitoloģijas procedūru, attiecībā uz kuru saglabājas viedokļu atšķirības starp Padomi un Komisiju no vienas puses un Parlamentu no otras puses. Eiropas Parlaments ir balsojot pieņēmis grozījumu, kas paredz piemērot jauno komitoloģijas procedūru (regulatīvo kontroles procedūru), savukārt Padome un Komisija uzskata, ka šajā gadījumā šī procedūra nav piemērojama. 4. SECINĀJUMI Komisijai ir pieņemama kopējā nostāja, kurā ietverti galvenie tās sākotnējā priekšlikuma un elementi, kā arī galvenie Eiropas Parlamenta pieņemtie grozījumi.